Kaappisänky

Kaappisänky tai seinäsänky on ahtaisiin tiloihin suunniteltu vuode, joka käännetään saranoilla päiväsajaksi seinälle tai näkymättömiin kaappiin.

Kaappisänky on käytännöllinen kaluste ahtaissa tiloissa ja tilapäiseen majoittumiseen tai lepäämiseen, esimerkiksi ahtaissa kerrostaloasunnoissa, hotelleissa, matkustajalaivoissa, junien makuuvaunuissa, päiväkodeissa, matkailuautoissa ja -vaunuissa ja opiskelija-asuntoloissa. Kaappisänky voidaan varustaa kiinteillä säilytyslokeroilla, lukuvalaisimella ja työskentelytasolla.Samantha Melamed: Hidden beds springing out of woodwork, The Philadelphia Inquirer 12.1.2013

Historiaa

Englanninkielisissä maissa kaappisänkyä kutsutaan keksijänsä William Lawrence Murphyn (1876–1959) mukaan nimellä Murphy bed. Murphy patentoi kaappisängyn 1800–1900-lukujen vaihteessa.History of the Murphy Bed, Murphy Bed Company Tarinan mukaan Murphy liehitteli San Franciscossa asuessaan muuatta oopperalaulajaa, mutta asui yksiössä eikä senaikaisten soveliaisuussääntöjen takia voinut kutsua naista vierailulle makuuhuoneeseensa. Niinpä Murphy kehitteli seinään piiloon käännettävän sängyn, jolloin yksiöstä tuli olohuoneen kaltainen.Curator Finds Murphy Bed’s Place in American History, Smithsonian Institute  Murphyn keksintö ei kuitenkaan ollut ensimmäinen, vaan kaappisänkyjä oli jo ollut myynnissä ainakin Sears, Roebuck and Companyn postimyyntiluettelossa.Susan Saperstein: Murphy In-a-Dor Beds  Murphy kuitenkin paranteli keksintöä huomattavasti suunnittelemalla vastapainojärjestelmän, joka kevensi vuoteen nostamista ja laskemista.Disappearing Bed, 5/172, Google Patents

Suomessa kaappisänky tai kaappivuode oli aiemmin etenkin Varsinais-Suomessa suosittu sänkytyyppi, pohjalaista kerrossänkyä muistuttava rakenne, joka oli varustettu suljettavin kaapinovin. Sitä on käytetty myös muissa Pohjoismaissa sekä Pohjois-Saksassa ja Alankomaissa. Se jäi pois käytöstä lähinnä huonon ilmanvaihtonsa vuoksi.

Kaappisänkyjen vaaroja
Kaappisängyt ja muut kokoontaittuvat sänkymallit ovat aiheuttaneet joitakin kuolemia. Vuonna 2009 Benidormissa iäkkäät sisarukset löydettiin hotellivuoteistaan tukehtuneina, kun huonosti seinään kiinnitetty sängyn kaappiosa oli kaatunut heidän päälleen. Vuonna 1960 suomalainen poliitikko Eero Antikainen kuoli tukholmalaishotellissa, kun seinäsänky sulkeutui ja lukkiutui hänen nukkuessaan. Antikainen oli tuon seinäsänkymallin neljäs kuolonuhri Ruotsissa, ja tapauksen jälkeen sänky vedettiin siellä pois markkinoilta.

Lähteet

Luokka:Vuoteet
Luokka:Säilytyskalusteet